દીકરાએ સગા બાપના કોરોનાગ્રસ્ત મૃતદેહને સ્વીકારવાની ના પાડતા એક મુસ્લિમે જે કર્યું તે જાણી તમે ચોંકી જશો - Viral
Home Viral દીકરાએ સગા બાપના કોરોનાગ્રસ્ત મૃતદેહને સ્વીકારવાની ના પાડતા એક મુસ્લિમે જે કર્યું...
હાલ સમગ્ર ભારતમાં કોરોનાગ્રસ્ત લોકોની સંખ્યામાં બમણો વધારો થઇ રહ્યો છે, ગણતરીની મીનીટોમાં આંકડો વધી રહ્યો છે, આવા સમયમાં લોકડાઉન હોવા છતાં લોકો બેફામ બહાર ઘૂમી રહ્યા છે, તંત્રની જાણ હોવા છતાં પણ તંત્ર આંખ બંધ કરીને બેઠી હોય તેવું લાગી રહ્યું છે. હાલ એક એવી ઘટના સામે આવી છે જે ઘટના સમગ્ર માનવતાને શર્મસાર કરી નાખે છે.
કોરોના વાયરસના કહેરે આખા દેશના સામાજિક જીવનને બદલીને મૂકી દીધું છે. તેનું એક તાજું ઉદાહરણ મહારાષ્ટ્રમાં જોવા મળ્યું છે. અકોલામાં કોરોના વાયરસના કારણે થયેલા મૃત્યુ બાદ પુત્રએ પોતાના જ પિતાના મૃતદેહને સ્વીકારવાનો ઈન્કાર કરી દીધો. પોતાને કોરોના ના થાય તેથી પુત્રએ પોતાના પિતાનું મોઢું પણ ના જોયું. જ્યારે આ વાત વિસ્તારના સામાજિક કાર્યકરોને ખબર પડી તો તેઓ મુસ્લિમ હોવા છતાં મૃતકના હિન્દુ રીત-રિવાજ પ્રમાણે અગ્નિ સંસ્કાર કર્યા.
મહાનગરપાલિકાના સ્વચ્છતા અધિકારી પ્રશાંત રાજૂરકરે જણાવ્યું કે બે દિવસ પહેલા એક વૃદ્ધનું કોરોના સંક્રમણના કારણે મૃત્યુ થયું હતું. દસ્તાવેજી કામગીરી બાદ પ્રશાસને મૃતકના ઘરવાળાને જાણ કરી પરંતુ તેમના ઘરેથી કોઈ જ મૃતદેહ લેવા આવ્યું નહીં.
જે બાપના કારણે પુત્રને આ ધરતી પર આવવાનું સૌભાગ્ય પ્રાપ્ત થયું તે પિતાના અંતિમ સમયે જોવા સુદ્ધા ન ફરક્યો. તેમણે કહ્યું કે આવી ઘટનાઓ જોઈને મનને આઘાત લાગે છે. આ અંગે જ્યારે વિસ્તારમાં કોરોનાના દર્દીઓની સેવા અને તેમના અંતિમ સંસ્કારના કામમાં લાગેલા જાવેદ ઝકારિયાને જાણ થઈ તો તેમણે તે વૃદ્ધ વ્યક્તિના હિન્દુ રિતિ રિવાજ પ્રમાણે અગ્નિ સંસ્કાર કરાવ્યા.
Previous articleહવામાન વિભાગની આગાહી: આવનારા સમયમાં ગુજરાતના આ ભાગમાં હશે ભારે વરસાદ- જાણો અહીં
Next articleમામલતદાર, સર્કલ, નાયબ મામલતદાર, ક્લાર્ક લાંચ માંગવા જતા ફસાયા- ACBએ કેટલી રકમ કબજે કરી જાણો